Politiet er endnu ikke kommet tættere på at finde frem til hvem de tre mænd, der tirsdag røvede Dagli' Brugsen i Tranum ved Brovst, er. De går derfor nu ud med overvågningsbilleder, der viser to af gerningsmændene. - Vi ved at manden i GAP-trøjen var inde i butikken kort før røveriet skete, men vi ved ikke, hvordan de er kommet derfra. Så det kunne være meget interessant at vide, siger vicepolitikommissær Peter Skovbak, Politiet i Hjørring. Han fortæller, at man indtil nu har modtaget flere henvendelser, men endnu ingen afgørende. - Men det skal ikke afholde folk fra at ringe. De kan jo ikke på forhånd vide, om deres oplysninger har værdi eller ej, siger Peter Skovbak. De tre mænd truede sig ved hjælp af en pistollignende genstand til et ukendt pengebeløb, og forsvandt fra butikken. Informationer om røveriet og gerningsmændene kan gives til Nordjyllands Politi på telefon 114.

Opsummering:
Nordjyllands Politi offentliggør nu billeder af to af de tre mænd, der tirsdag røvede Dagli' Brugsen i Tranum.